**OBRAZAC 1**

Crnogorski elektrodistributivni sistem d.o.o. Podgorica

Broj iz evidencije postupaka javnih nabavki: 13/25

Redni broj iz Plana javnih nabavki: 111

Mjesto i datum: Podgorica, 19.02.2025. godine

Na osnovu člana 53 stav 3 Zakona o javnim nabavkama („Službeni list CG“, br. 74/19, 3/23, 11/23, 84/24) Crnogorski elektrodistributivni sistem d.o.o. Podgorica objavljuje

**TENDERSKU DOKUMENTACIJU**

**ZA OTVORENI POSTUPAK JAVNE NABAVKE**

**NDTS 10/0,4 KV, 2 X 630 KVA "TRGOMEN - NOVA" SA UKLAPANJEM U 10 KV MREŽU, KO BANDIĆI - DANILOVGRAD**

Predmet nabavke se nabavlja:

⌧ kao cjelina

1. **POZIV ZA NADMETANJE[[1]](#footnote-1)**

1. Podaci o naručiocu;
2. Podaci o postupku i predmetu javne nabavke:
	1. Vrsta postupka,
	2. Predmet javne nabavke (vrsta predmeta, naziv i opis predmeta),
	3. Procijenjena vrijednost predmeta nabavke[[2]](#footnote-2),
	4. Način nabavke:
* Cjelina, po partijama,
* Zajednička nabavka,
* Centralizovana nabavka,
	1. Posebni oblik nabavke:
* Okvirni sporazum,
* Dinamički sistem nabavki,
* Elektronska aukcija,
* Elektronski katalog,
	1. Uslovi za učešće u postupku javne nabavke i posebni osnovi za isključenje,
	2. Kriterijum za izbor najpovoljnije ponude,
	3. Način, mjesto i vrijeme podnošenja ponuda i otvaranja ponuda,
	4. Rok za donošenje odluke o izboru,
	5. Rok važenja ponude,
	6. Garancija ponude
1. **TEHNIČKA SPECIFIKACIJA PREDMETA JAVNE NABAVKE[[3]](#footnote-3)**
2. Naziv i opis predmeta nabavke u cjelini, po partijama i stavkama sa bitnim karakteristikama
3. Zahtjevi u pogledu načina izvršavanja predmeta nabavke koji su od značaja za sačinjavanje ponude i izvršenje ugovora
4. **DODATNE INFORMACIJE O PREDMETU I POSTUPKU NABAVKE[[4]](#footnote-4)**

Ovim Zahtjevom predviđa se isporuka i montaža svog materijala navedenog po pozicijama i svog sitnog nespecificiranog materijala potrebnog za kompletnu izradu i ugradnju kako je to navedeno po pozicijama, ispitivanje i puštanje u ispravan rad kao i dovođenje u ispravno prvobitno stanje mjesta oštećenih na već izvedenim radovima i konstrukcijama. Sav upotrebljeni materijal mora biti prvoklasnog kvaliteta i odgovarati standardima. Radovi moraju biti izvedeni stručnom radnom snagom, a u potpunosti prema važećim tehničkim propisima za iste vrste radova.

Ponuđači su dužni da u finansijskom dijelu ponude, za stavke pod rb: 9, 18, 19, 20, 21, 37, 38, 39, 40 i 41 u koloni „Bitne karakteristike ponuđenog predmeta nabavke“, upišu naziv proizvođača, tip i zemlju porijekla ponuđene robe.

Isporučena roba mora odgovarati opisu, karakteristikama i obimu definisanim Tenderskom dokumentacijom i ponudom.

U svakom dijelu tehničke specifikacije gdje se pominje sertifikat MEST stoji “ili ekvivalent”.

Podaci o projektantima i revidentima su:

Projektant: “JAWEL CRNA GORA" d.o.o. Odgovorni projektant: Bojana Vorotović, spec.sci.el. Revident: „RZUP“ d.o.o. Revizor: Dragutin Grgur, dipl.ing.el.

Predstavnici Naručioca, Izvođača i Nadzora će zapisnički utvrditi spisak predate dokumentacije i zapisnički potvrditi datum uvođenja u posao, tj datum kada su se stekli svi uslovi definisani Zakonom o planiranju prostora i izgradnji objekata da radovi na izgradnji objekta mogu početi. Na istom sastanku na kome je zapisnički konstatovano ispunjenje uslova za uvođenje u posao Izvođača, Izvođač i Nadzor će u Građevinskom dnevniku konstatovati da ga je Naručilac uveo u posao, a ovaj primio lokaciju i svu potrebnu dokumentaciju neophodnu za početak izvođenja radova na terenu.

Izvođač je dužan da upisom u građevinski dnevnik konstatuje okolnosti koje mogu uticati na produženje roka ugovorenih radova ili pojedinih faza radova (početak, trajanje i prestanak okolnosti), a Naručilac će preko stručnog nadzora svojim potpisom da potvrdi. Ukoliko upisano produženje roka ima direktan uticaj na ukupno produženje roka izvođenja radova, Izvođač je dužan pisanim putem obavijestiti Naručioca i pribaviti pisanu saglasnost za produženje roka od Naručioca.

**Niže se nalazi situacioni plan**

****

**Izvođač je obavezan da prilikom isporuke i ugradnje opreme, dostaviti sljedeći dio tehničke dokumentacije Naručiocu:**

**-Za transformator**

1. Certifikat, izdat od ovlašćene ustanove, tipskog ispitivanja transformatora po važećim standardima MEST EN 60076 ili ekvivalentan: Mjerenje zagrijavanja transformatora (MEST EN 60076-2), Ispitivanje udarnim naponom oblika 1.2/50 (MEST EN 60076-3).

2. Garanciju proizvođača da je transformator izrađen u skladu sa Pravilnikom o tehničkim zahtjevima EKO dizajna transformatora br. 095/23 objavljenim u Službenom listu Crne Gore 27. 10. 2023. od strane Ministarstva kapitalnih investicija – FAZA II, u formi Izjave potpisane od ovlašćenog lica proizvođača transformatora.

3. Tehničke karakteristike ulja ovjerene od strane proizvođača ulja. Zahtijevane tehničke karakteristike transformatorskog ulja: Transformatorsko ulje, elektroizolaciono, inhibirano, mineralno ulje visoke klase sa karakteristikama po IEC 60296 Ed. 5/ 2020 ili ekvivalent (Specijalni zahtjevi) Karakteristike Standrad (test metoda) 1 Funkcionalne karakteristike 1.1 Kinematička viskoznost na 40⁰C ISO 3104 1.2 Kinematička viskoznost na -30⁰C ISO 3104 1.3 Tačka stinjavanja ISO 3016 1.4 Sadržaj vode MEST EN 60814 1.5 Elektroprobojni napon MEST EN 60156 1.6 Gustina na 20⁰C ISO 12185 1.7 Faktor dielektričnih gubitaka (DDF) na 90⁰C, 50 Hz MEST EN 60247 2 Rafinacija/stabilnost 2.1 Izgled MEST EN 60296 2.2 Ukupna kisjelost MEST EN 62021 2.3 Međupovršinski napon MEST EN 14210 2.4 Sadržaj sumpora ISO 14596 2.5 Korozivni sumpor MEST EN 62535 2.6 Korozivni sumpor DIN 51353 2.7 Korozivmi sumpor ASTM D 1275 2.8 Sadržaj inhibitora MEST EN 60666 2.9 Metal pasivator MEST EN 60666 2.10 Sadržaj 2-furfurala MEST EN 61198 2.11 Sadržaj aromata MEST EN 60590 3 Performanse nakon testa oksidacione stabilnosti na 120⁰C u trajanju od 500 sati 3.1 Ukupna kisjelost MEST EN 61125 C 3.2 Talog MEST EN 61125 C 3.3 DDf na 90⁰C MEST EN 61125 C 4 Karakteristike u vezi bezbjednosti, sigurnosti i životne sredine 4.1 Tačka paljenja ISO 2719 4.2 Sadržaj PCA IP 346 4.3 Sadržaj PCB METS EN 61619 5 Napomena 5.1 Transformatorsko ulje mora biti proizvedeno na naftenskoj bazi, inhibirano, da ne sadrži specijalne aditive za snižavanje tačke stinjavanja, anti-depresante. 5.2 Transformatorsko ulje mora biti tretirano, isušeno, tako da na prijemnom ispitivanju transformatora vrijednost elektroprobojnog napona ulja bude iznad 70 kV. Svi standari ili ekvivalrent.

4. Garanciju proizvođača da su namotaji izrađeni od bakra, u formi Izjave potpisane od ovlašćenog lica proizvođača transformatora.

5. Garanciju proizvođača da se namotaji mogu servisirati, u formi Izjave potpisane od ovlašćenog lica proizvođača transformatora.

6. Ispitni list, izdat od ovlaštene ustanove, o pojedinačnom (rutinskom) ispitivanju transformatora. Pojedinačna, rutinska ispitivanja se moraju izvršiti kod proizvođača u skladu sa MEST EN 60076 (ili ekvivalent) standardom. Potrebno je izvršiti slijedeća rutinska ispitivanja:

- Mjerenje otpora namotaja - Provjera grupe sprege i mjerenje greške prenosnog odnosa - Mjerenje napona kratkog spoja i gubitaka u bakru

- Mjerenje gubitaka praznog hoda i struje magnetiziranja

- Ispitivanje stranim naponom (50 Hz) - Ispitivanje indukovanim naponom (150 Hz)

- Mjerenje otpora izolacije

7. Šemu ožičenja pomoćnih strujnih krugova sa opisom djelova opreme prikazanih na šemi. 8. Atest o zavarivanju i ispitivanju kotla.

9. Upustvo za montažu i puštanje u pogon (sa opisom procedura koje se moraju obaviti prije prvog puštanja u pogon).

5. Upustva za pogon i održavanje.

**- Za srednjenaponski sklopni blok:**

1. Ispitni list, izdat od ovlaštene ustanove, o ispitivanju srednjenaponskog sklopnog bloka po standardu MEST EN 62271-200 ili ekvivalentan: -Dielektrično ispitivanje glavnog strujnog kruga (MEST EN 62271-200 – tačka 6.2.), -Ispitivanje pomoćnih i upravljačkih krugova (prema važećim standardima IEC 60694 i IEC 62271- 200 – tačka 7.2), -Mjerenje otpora glavnog sklopa (MEST EN 62271-200 – tačka 6.4 -Ispitivanje zagrijavanja (MEST EN 62271-200 – tačka 6.5) -Ispitivanje kratkotrajne podnosive struje i dinamičke struje (MEST EN 62271-200 – tačka 6.6), -Potvrđivanje uklopne i prekidne sposobnosti na temperaturi ambijenta ( MEST EN 62271-200 – tačka 6.101), -Ispitivanje uklopne i rasklopne snage pri kratkospojnim strujama (MEST EN 62271-100 tačka 6.102 – 6.106), -Vizuelna provjera (IEC 60694 i MEST EN62271-200 – tačka 7.5),-Mehaničke provjere rada (MEST EN 62271-200 – tačka 7.102), -Kod jedinica RMU s prekidačem u strujnom krugu transformatorskog napajanja, mora se provjeriti rad zaštitnog elektronskog releja, -Ispitivanje gasne nepropusnosti kućišta punjenog gasom (MEST EN 62271-200 - tačka 7.103), -Ispitivanje pomoćnih električnih uređaja (MEST EN 62271-200 - tačka 7.104).

2. Upustva za pogon i održavanje.

**- Za niskonaponski razvodni blok**

1. Ispitni list, izdat od ovlaštene ustanove, o ispitivanju kompletnog niskonaponskog bloka po standardu MEST EN 60439-1 (MEST EN 61439-1) (ili ekvivalent). -Ispitivanje zagrijavanja (MEST EN 60439-1 - tačka 8.2.1). -Ispitivanje naizmjeničnim podnosivim naponom 2.5 kV (MEST EN 60439-1 - tačka 8.2.2). -Ispitivanje na kratki spoj, 25 kA/1s/52.5 kA (MEST EN 60439-1 - tačka 8.2.3). -Ispitivanje neprekinutosti strujnih krugova (MEST EN 60439-1 - tačka 8.2.4). -Ispitivanje izolacije i puznih staza (MEST EN 60439-1 - 8.2.5). -Mehanička ispitivanja (MEST EN 60439-1 - tačka 8.2.6).

2. Certifikat, izdat od ovlaštene ustanove, tipskog ispitivanja niskonaponskog prekidača po važećem standardu MEST EN 60947-2 (ili ekvivalent).

3. Certifikat, izdat od ovlaštene ustanove, tipskog ispitivanja osiguračkih letvi po standardu MEST EN 60947- 7-3 ili ekvivalentan.

4. Upustva za pogon i održavanje.

-Za ostalu opremu (10kv kabal, kablovski pribor, sitni materijal...)

1. Izvod (dio) iz kataloga s detaljnim prikazom nuđene robe i opisom tehničkih karakteristika.

2. Certifikat izdat od ovlašćene akreditovane institucije kojim se potvrđuje da su kablovi 10 kV izrađeni prema standardu MEST HD 620 S2 ili ekvivalent za kablove NA2XS(F)2Y (XHE 49 A).

3. Certifikat (izvještaj) tipskog ispitivanja, izdat od ovlaštene ustanove, da su kablovi 10 kV ispitani po standardima MEST HD 620 S2:2019 (DIN VDE 0276T620, HD 620 S2 Part 10-C, IEC 60502-2:2014 ED3) ili ekvivalent.

3. Izjava proizvođača da je izolacija kablova izvedena postupkom "suvog umrežavanja"

4. Certifikat izdat od ovlašćene akreditovane institucije kojim se potvrđuje da je kablovski pribor izrađen

prema najnovijim publikacijama sledećih standarda: CENELEC HD629.1.S2., EN61442 , IEC61238-1 ili ekvivalent za kablovski pribor za energetske kablove nazivnog napona od 6 kV do 36 kV.

NAPOMENA: Prilikom isporuke se moraju dostaviti izvještaji o tipskim ispitivanjima koji su gore navedeni ili jedinstveni ispitni certifikat koji sadrži listu gore navedenih izvještaja

**Procijenjena vrijednost predmenta nabavke:[[5]](#footnote-5)**

⌧ **Procijenjena vrijednost predmeta nabavke bez zaključivanja okvirnog sporazuma**:

⌧ kao cjeline je 161.000,00 €;

Obrazloženje razloga zašto predmet nabavke nije podijeljen na partije:[[6]](#footnote-6)

Podjela predmetnih radova po partijama nije moguća zbog prirode samih radova, jer se radi o jednoj funkcionalnoj cjelini.

**PODACI O NARUČIOCIMA KOJI ZAKLJUČUJU ZAJEDNIČKU NABAVKU**

Nije primjenjivo.

**PODACI O NARUČIOCIMA KOJI SU UKLJUČENI U CENTRALIZOVANU NABAVKU**

Nije primjenjivo.

**NAČIN SPROVOĐENJA ELEKTRONSKE AUKCIJE**

Nije primjenjivo.

**ELEKTRONSKI KATALOG**

Nije primjenjivo.

**PONUDA SA VARIJANTAMA**

Mogućnost podnošenja ponude sa varijantama

⌧ Varijante ponude nijesu dozvoljene i neće biti razmatrane.

**REZERVISANA NABAVKA**

⌧ Ne

1. **NAČIN UTVRĐIVANJA EKVIVALENTNOSTI**

Ekvivalentnost ponuđene robe će se utvrđivati izvodom iz kataloga i detaljnim tehničkim opisom ponuđene robe.

1. **OSNOVI ZA OBAVEZNO ISKLJUČENJE IZ POSTUPKA JAVNE NABAVKE**

Privredni subjekat će se isključiti iz postupka javne nabavke, ako:

1. je vršio neprimjeren uticaj u smislu člana 38 stav 2 tačka 1 ovog zakona;
2. postoji sukob interesa iz člana 41 stav 1 tačka 2 ili člana 42 ovog zakona;
3. ne ispunjava uslov iz člana 99 ovog zakona;
4. ne ispunjava uslov iz čl. 102, 104 ili 106 ovog zakona predviđen tenderskom dokumentacijom;
5. nije dostavio izjavu privrednog subjekta ili dostavljena izjava ne sadrži informacije i podatke tražene tenderskom dokumentacijom ili je nepravilno sačinjena;
6. postoji razlog na osnovu kojeg se smatra da je odustao od prijave, odnosno ponude, a koji je propisan članom 120 stav 15 ovog zakona;
7. nije dostavio garanciju ponude ili nije dostavio garanciju ponude na način predviđen tenderskom dokumentacijom u skladu sa članom 122 st. 2, 3 ili 4 ovog zakona ili je dostavio garanciju ponude na manji iznos od traženog ili je ta garancija neispravna; i/ili
8. postoji drugi razlog propisan ovim zakonom.
9. **SREDSTVA FINANSIJSKOG OBEZBJEĐENJA UGOVORA O JAVNOJ NABAVCI**

Ponuđač čija ponuda bude izabrana kao najpovoljnija je dužan da uz potpisan ugovor o javnoj nabavci dostavi Naručiocu:

⌧ garanciju za dobro izvršenje ugovora, za slučaj povrede ugovorenih obaveza u iznosu od 10% od vrijednosti ugovora sa rokom važenja najmanje 30 dana dužim od roka izvršenja ugovora. U slučaju potrebe naručilac ima pravo da traži produženje garancije. Naručilac je ovlašćen da garanciju za dobro izvršenje posla, naplati u cjelosti u slučaju raskida ugovora, ako je raskid nastao zbog neispunjenja ugovorenih obaveza nastalih činjenjem ili nečinjenjem ponuđača. Ako se za vrijeme trajanja ugovora promijene rokovi za izvršenje ugovorne obaveze ili druge okolnosti koje onemogućavaju izvršenje ugovorenih obaveza, važnost garancije se mora produžiti. Troškove produženja bankarske garancije snosi Izvođač.

Izvođač je dužan da najkasnije 24 (dvadesetčetiri) sata od dostavljanja poslednje fakture/situacije za izvedene radove Naručiocu preda:

⌧ garanciju za otklanjanje nedostataka u garantnom roku, za slučaj da izabrani ponuđač u garantnom roku ne ispuni obaveze na koje se garancija odnosi u iznosu od 10 % od vrijednosti ugovora sa rokom važenja 30 dana dužim od ponuđenog garantnog roka. Naručilac je ovlašćen da u cjelosti naplati garanciju za otklanjanje nedostataka u garantnom periodu, za slučaj da izabrani ponuđač u garantnom roku ne ispuni obaveze na koje se garancija odnosi. Naručilac se obavezuje da neposredno nakon ispunjenja obaveza, na način i pod uslovima iz Ugovora, vrati Izvođaču garancije.

Izvođač je dužan da prije uvođenja u posao, Naručiocu preda:

⌧ polisu osiguranja od profesionalne odgovornosti u iznosu od 100.000,00 eura sa rokom važenja od 30 dana dužim od završetka predmetnih radova. Polisa osiguranja od profesionalne odgovornosti se odnosi na štetu koja može da nastane investitorima ili trećim licima u vezi sa obavljanjem djelatnosti sa osiguranom aktivnošću koja se odnosi na djelatnost građenja objekta, odnosno izvođenja pojedinih radova na građenju objekta. Ovo osiguranje mora da pokrije rizik odgovornosti za štetu prouzrokovanu licima, za štetu na objektima i za finansijski gubitak.

1. **METODOLOGIJA VREDNOVANJA PONUDA**

Naručilac će u postupku javne nabavki izabrati ekonomski najpovoljniju ponudu, primjenom pristupa isplativosti, po osnovu kriterijuma[[7]](#footnote-7):

⌧ odnos cijene i kvaliteta

Naručilac se opredijelio za vrednovanje ponuda po kriterijumu odnos cijene i kvaliteta, a shodno Pravilniku o metodologiji načina vrednovanja ponuda u postupku javne nabavke, vrednovanje će se vršiti na osnovu sljedećih podkriterijuma:

1.Cijena (C) ..................maksimalan broj bodova............ 90

2. Kvalitet (K) ..............maksimalan broj bodova .............10

Ukupan broj bodova = broj bodova za ponuđenu cijenu (C) + broj bodova za kvalitet (K)

**1. Podkriterijum cijena (C) vrednovaće se na sljedeći način:**

Max 90 bodova za izbor najpovoljnije ponude primjenom parametra najniža ponuđena cijena, kao osnova za vrednovanje uzimaju se ponudjene cijene, date od strane ponuđača čije su ponude ispravne. Maksimalan broj bodova, po ovom parametru dodjeljuje se ponuđaču koji je ponudio najnižu cijenu, dok se bodovi ostalim ponudama, po ovom parametru, dodijeljuju proporcionalno, u odnosu na najniže ponuđenu cijenu po formuli:

Broj bodova(C)= (najniža ponudjena cijena bez PDV / ponudjena cijena bez PDV) ×90

**2. Podkriterijum kvalitet (K) vrednovaće se bodovanjem na osnovu parametra** – **garantni rok** na kompletne radove i ugrađenu opremu, i to na sljedeći način: Ispravnoj ponudi sa najdužim ponuđenim garantnim rokom dodjeljuje se maksimalni broj bodova - 10, dok se bodovi za ostale ponude obračunavaju u odnosu na najduži ponuđeni garantni rok po formuli: K = (Kp/ Kmax) x 10 - Kp – ponuđeni garantni rok - Kmax – najduži ponuđeni garantni rok U cilju dostavljanja uporedivih ponuda, ponuđač je dužan navesti tačan garantni rok izražen u mjesecima.

1. **JEZIK PONUDE**

Ponuda se sačinjava na:

⌧ crnogorski jezik i drugi jezik koji je u službenoj upotrebi u Crnoj Gori, u skladu sa Ustavom i zakonom.

⌧ Za one djelove ponude koji se odnose na tehničku dokumentaciju (tehnički list sa opisom ponuđene robe i navođenjem tehničkih karakteristika i certifikata tipskog ispitivanja/test report) ponuđači mogu dostavljati na engleskom jeziku.

1. **NAČIN, MJESTO I VRIJEME PODNOŠENJA PONUDA I OTVARANJA PONUDA**

Ponude se podnose preko ESJN-a zaključno sa danom **07.03.2025. godine do 10:00 sati**.

Izjava privrednog subjekta i garancija ponude podnose se u elektronskom obliku putem ESJN.

Ako ponuđač ne može da garanciju ponude podnese u elektronskom obliku, dužan je da putem ESJN dostavi kopiju garancije ponude, a da original garancije ponude dostavi, odnosno uruči naručiocu  neposredno ili putem pošte preporučenom pošiljkom najkasnije prije isteka roka za podnošenje ponuda.

Original garancije ponude u pisanom obliku dostavlja se u koverti, na kojoj se navodi: naziv i sjedište naručioca, broj tenderske dokumentacije za koju se podnosi garancija, naziv, sjedište i adresa ponuđača i naznaka „ garancija ponude“  i „ne otvaraj prije roka za otvaranje ponuda“.

ESJN će izvršiti automatsko otvaranje ponuda istovremeno sa istekom roka za dostavljanje ponuda iz prethodnog stava, generisati zapisnik o otvaranju ponuda i izvršiti njegovu automatsku dostavu svim ponuđačima koji su podnijeli ponude.

O dostavljanju garancije ponude, naručilac će sačiniti potvrdu i uz zapisnik o otvaranju ponuda priložiti kao skeniranu kopiju u ESJN, istog dana kada je izvršeno otvaranje ponuda.

Original garancije ponude u pisanom obliku dostavlja se:

neposrednom predajom na arhivi naručioca na adresi Ul. Ivana Milutinovića br. 12, Podgorica;

preporučenom pošiljkom sa povratnicom na adresi Ul. Ivana Milutinovića br. 12, Podgorica, s tim što ponuda mora biti uručena od strane poštanskog operatora najkasnije do roka određenog za podnošenje ponude

radnim danima od od 8:00 do 12:00 sati, zaključno sa danom **07.03.2025. godine do 10:00 sati.**

Otvaranje ponuda i otvaranje garancija ponude održaće se dana **07.03.2025. godine u 10:00 sati.**

1. **USLOVI ZA AKTIVIRANJE GARANCIJE PONUDE[[8]](#footnote-8)**

Garancija ponude će se aktivirati ako ponuđač:

1) odustane od ponude u roku važenja ponude i/ili

 2) odbije da zaključi ugovor o javnoj nabavci ili okvirni sporazum.

1. **TAJNOST PODATAKA**

Tenderska dokumentacija sadrži tajne podatke

⌧ ne

1. **UPUTSTVO ZA SAČINJAVANJE PONUDE**

Ponude se sačinjava u ESJN u skladu sa tenderskom dokumentacijom i važećim Pravilnikom o sadržaju ponude i uputstvu za sačinjavanje i podnošenje ponude.

Ispunjenost uslova za učešće u postupku javne nabavke dokazuje se izjavom privrednog subjekta, koja se sačinjava na obrascu datom u Pravilniku o obrascu izjave privrednog subjekta.

Ponuđač je dužan da tačno, potpuno, pravilno i nedvosmisleno popuni Izjavu privrednog subjekta u skladu sa zahtjevima iz tenderske dokumentacije.

1. **NAČIN ZAKLJUČIVANJA I IZMJENE UGOVORA O JAVNOJ NABAVCI**

Naručilac zaključuje ugovor o javnoj nabavci u pisanom ili elektronskom obliku sa ponuđačem čija je ponuda izabrana kao najpovoljnija, nakon izvršnosti odluke o izboru najpovoljnije ponude.

Ugovor o javnoj nabavci mora da bude u skladu sa uslovima utvrđenim tenderskom dokumentacijom, izabranom ponudom i odlukom o izboru najpovoljnije ponude, osim u pogledu iskazivanja PDV-a.

Ugovor između naručioca i ponuđača čija je ponuda izabrana kao najpovoljnija, pored uslova koji su propisani ovom tenderskom dokumentacijom, će sadržati i sljedeće:[[9]](#footnote-9)

Rok izvršenja ugovora je maksimum 30 dana od dana uvođenja izvođača u posao.

Naručilac će uvesti Izvođača u posao dostavljanjem sljedeće dokumentacije:

- ovjereni Glavni projekat u digitalnoj i analognoj formi

- Izvještaj o pozitivnoj reviziji glavnog projekta u digitalnoj i analognoj formi

- validna prijava gradnje objekta nadležnom inspekcijskom organu.

Predstavnici Naručioca, Izvođača i Nadzora će zapisnički utvrditi spisak predate dokumentacije i zapisnički potvrditi datum uvođenja u posao, tj datum kada su se stekli svi uslovi definisani Zakonom o planiranju prostora i izgradnji objekata da radovi na izgradnji objekta mogu početi. Na istom sastanku na kome je zapisnički konstatovano ispunjenje uslova za uvođenje u posao Izvođača, Izvođač i Nadzor će u Građevinskom dnevniku konstatovati da ga je Naručilac uveo u posao, a ovaj primio lokaciju i svu potrebnu dokumentaciju neophodnu za početak izvođenja radova na terenu.

Izvođač je dužan da upisom u građevinski dnevnik konstatuje okolnosti koje mogu uticati na produženje roka ugovorenih radova ili pojedinih faza radova (početak, trajanje i prestanak okolnosti), a Naručilac će preko stručnog nadzora svojim potpisom da potvrdi. Ukoliko upisano produženje roka ima direktan uticaj na ukupno produženje roka izvođenja radova, Izvođač je dužan pisanim putem obavijestiti Naručioca i pribaviti pisanu saglasnost za produženje roka od Naručioca.

Količinu izvedenih radova nakon završetka pojedine pozicije utvrđuje Izvođač, unošenjem u građevinsku knjigu.

Izvođač će mjesečnu situaciju dostaviti Nadzornom organu (Naručiocu) preko građevinskog dnevnika najkasnije do poslednjeg dana u mjesecu u kome su izvršeni radovi. Nadzorni organ (Naručilac) će primljenu situaciju, ako nema primjedbi, ovjeriti u roku od 7 dana.

Izvođač je dužan da upisom u građevinski dnevnik konstatuje okolnosti koje mogu uticati na produženje roka ugovorenih radova ili pojedinih faza radova (početak, trajanje i prestanak okolnosti), a Nadzorni organ mu to svojim potpisom potvrđuje. Ukoliko upisano produženje roka ima direktan uticaj na ukupno produženje roka izvođenja radova, Izvođač je dužan pismeno o tome obavijestiti Naručioca, te pribaviti pismenu saglasnost od Naručioca u roku od 3 dana za produženje roka Naručiocu na saglasnost.

Garantni rok na kompletne radove i ugrađenu opremu iznosi min 24 mjeseca računajući od dana primopredaje objekta. Izvođač je dužan da u garantnom roku otkloni o svom trošku sve nedostatke na objektu, koji su nastupili zbog toga što se Izvođač nije pridržavao svojih obaveza u pogledu kvaliteta radova i materijala. Ako Izvođač ne otloni nedostatke u primjerenom roku koji mu je ostavljen, Naručilac ima pravo da te nedostatke otloni, na račun Izvođača, s tim što je pri tom dužan da postupa sa pažnjom dobrog privrednika. Izvođač nije dužan da otloni nedostatke koji su nastali kao posledica nemara, nepažnje, nestručnog rukovanja i upotrebe, odnosno nenamjesnog korišćenja objekta od strane Naručioca ili trećih lica.

Provjera kvaliteta izvedenih radova vršiće se putem stručnog nadzora u skladu sa Zakonom o planiranju prostora i izgradnji objekata. Izvođač radova je dužan da prije ugradnje opreme i materijala nadzornom organu stavi na uvid dokumuntaciju deklaracija proizvođača kojom se potvrđuje da isporučena oprema i materijal su istovjetni sa ponuđenom opremom i materijalom. Stručni nadzor nema pravo da oslobodi Izvođača od bilo koje njegove dužnosti ili obaveze iz ugovora ukoliko za to ne dobije pisano ovlašćenje od Naručioca. Tehnički pregled i primopredaja izvedenih radova vršiće se prema propisima koji važe u sjedištu Naručioca. Obavijest da su radovi završeni Izvođač podnosi Naručiocu preko Osobe navedene za komunikaciju po pitanjima vezanim za izvođenje radova. Strane ugovora su u obavezi da komisiji za Tehnički pregled izvedenih radova, koja se obrazuje u skladu sa Zakonom o planiranju prostora i izgradnji objekata, stave na raspolaganje svu dokumentaciju u vezi sa izgradnjom objekta.Izvođač se obavezuje da o svom trošku otkloni sve nedostatke i primjedbe navedene u Izvještaju Komisije za Tehnički pregled.

Izvođač se obavezuje:

- da radove izvede u svemu prema tehničkoj specifikaciji, Zakonu o planiranju prostora i izgradnji objekata i da oprema, koje Izvođač obezbjeđuje, odgovaraju tehničkoj dokumentaciji, Ponudi i odredbama ovog Ugovora;

- da na gradilištu posjeduje primjerak Glavnog projekta u analognoj formi ovjeren od strane projektna i revidenta, štambiljom na kojem je upisan broj, datum i potpis i pečat na svakom listu glavnog projekta

- da obezbijedi sigurnost objekta, zaštitu i zdravlje na radu zaposlenih i zaštitu okoline (susjednih objekata i infrastrukture)

- da obezbijedi dokaz o kvalitetu izvedenih radova, odnosno ugrađene opreme, instalacija

- da imenuje odgovornog rukovodioca radova,

- da vodi građevinski dnevnik i građevinsku knjigu,

- da izvede ugovorene radove na način i u rokovima koji su određeni ugovorom

- da odgovara za bezbjednost svojih radnika i njihovu osposobljenost za bezbjedan rad u skladu sa propisima u ovoj oblasti, posjeduje i primjenjuje sredstva zaštite na radu i da se pridržava mjera bezbjednosti prilikom obavljanja posla, kako ne bi došlo do nesreće na radu, a ukoliko do nje dođe odgovoran je po svim osnovama;

- da odmah pismeno obavijesti Naručioca o okolnostima koje onemogućavaju ili otežavaju izvođenje radova,

- da pri izvođenju radova čuva od oštećenja objekte i imovinu trećih lica i odgovara za eventualno pričinjenu štetu nastalu njegovom krivicom,

- da nadoknadi svu štetu Naručiocu, koja bude prouzrokovana nesavjesnim radom ili krivicom lica koje izvode radove,

- da dostavi garanciju za dobro izvršenje ugovora, garanciju za otklanjanje nedostataka u garantnom roku i polisu osiguranja;

Naručilac se obavezuje:

- da Izvođača radova uvede u posao,

- da izvrši plaćanja prema Izvođaču prema načinu i uslovima kako je to utvrđeno odredbama ovog Ugovora,

- da obezbijedi vršenje stručnog nadzora i tehnčkog pregleda u skladu sa Zakonom o planiranju prostora i izgradnji objekta,

- da na zahtjev Izvođača obezbijedi odgovorno lice ili neko drugo lice radi razjašnjenja pojedinih detalja, ako ih sam ne može razjasniti.

Izvođač radova je dužan da za svaki neopravdani dan zakašnjenja na izvršenju ugovora plati ugovornu kaznu u iznosu od 2 ‰ (promila) a najviše do 5 % ugovorene vrijednosti. Ugovorena kazna se plaća umanjenjem privremene odnosno okončane situacije za iznos utvrđene kazne.

Strane ugovora su saglasne da sve sporove koji nastanu iz odnosa zasnovanih ovim ugovorom prvenstveno rješavaju sporazumno. Sve sporove koji mogu nastati u vezi ovog ugovora rješavaće Privredni sud u Podgorici.

Ugovorne strane se obavezuju da će preduzimati mjere kojima se sprečava bila koja koruptivna radnja. Ukoliko se utvrdi da bilo koja ugovorna strana preduzima koruptivne radnje Ugovor će se smatrati ništavim.

Naručilac će jednostrano raskinuti Ugovor o javnoj nabavci u slučaju da Izvođač:

a) napusti radove odnosno na neki drugi način jasno ispolji svoju namjeru da ne nastavi sa izvršavanjem svojih ugovornih obaveza;

b) ne dostavi garanciju za dobro izvršenje ugovora, garanciju za otklanjanje nedostataka u garantnom roku i polisu osiguranja,

c) ne izvršava svoje obaveze u rokovima i na način predviđen Ugovorom.

Ugovor o javnoj nabavci tokom njegovog trajanja može da se izmijeni bez sprovođenja novog postupka javne nabavke u skladu sa članom 151 Zakona o javnim nabavkama: kada je potreba za izmjenom ugovora nastala zbog okolnosti koje naručilac u vrijeme zaključivanja ugovora nije mogao da predvidi, a izmjenom se ne mijenja priroda ugovora a povećanje vrijednosti ugovora nije veće od 20% vrijednosti prvobitnog ugovora i ako privrednog subjekta nakon restrukturiranja, uključujući preuzimanje, spajanje, kupovinu ili stečaj, zamjenjuje u potpunosti ili djelimično novi pravni sljedbenik, odnosno privredni subjekat, koji ispunjava prvobitno određene uslove zaključenog ugovora o javnoj nabavci, a izmjene su predviđene tenderskom dokumentacijom, pod uslovom da se ne vrše druge bitne izmjene ugovora iz člana 150 stav 2 ovog zakona.

Ukoliko dođe do raskida Ugovora i prekida radova, Naručilac i Izvođač su dužni da preduzmu potrebne mjere da se izvedeni radovi zaštite od propadanja. Troškove zaštite radova snosi ugovorna strana čijom krivicom je došlo do raskida Ugovora odnosno do prekida radova.

Izvođač ima pravo da jednostrano raskine Ugovor ako Naručilac ne plaća Izvođaču u rokovima i na način predviđen Ugovorom.Naručilac potom obavještava Izvođača da će njegova oprema i privremeni radovi biti odloženi na ili u blizini gradilišta. Izvođač je dužan da odmah organizuje njihovo uklanjanje na svoj rizik i o svom trošku.

Na sve što nije regulisano odredbama Ugovora o javnoj nabavci primijeniće se odredbe Zakona o obligacionim odnosima (Objavljen u "Sl. listu CG", br. 47 od 7. avgusta 2008, 4/11, 22/17).

1. **ZAHTJEV ZA POJAŠNJENJE ILI IZMJENU I DOPUNU TENDERSKE DOKUMENTACIJE**

Privredni subjekat može da predloži naručiocu da izmijeni i/ili dopuni tendersku dokumentaciju, u roku od osam dana od dana objavljivanja, odnosno dostavljanja tenderske dokumentacije u skladu sa članom 94 st. 4 i 5 Zakona o javnim nabavkama.

Privredni subjekat ima pravo da pisanim zahtjevom traži od naručioca pojašnjenje tenderske dokumentacije najkasnije deset dana prije isteka roka određenog za dostavljanje ponuda.

Zahtjev se podnosi isključivo putem ESJN-a.

1. **IZJAVA NARUČIOCA O NEPOSTOJANJU SUKOBA INTERESA**

****

1. **UPUTSTVO O PRAVNOM SREDSTVU**

Privredni subjekat može da izjavi žalbu protiv ove tenderske dokumentacije Komisiji za zaštitu prava:

 1) u roku od 20 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, ako je rok za podnošenje prijava za kvalifikaciju, odnosno ponuda najmanje 30 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije;

 2) u roku od deset dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, ako je rok za podnošenje prijava za kvalifikaciju, odnosno ponuda najmanje 15 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije;

 3) do isteka polovine roka za podnošenje prijava za kvalifikaciju, odnosno ponuda, ako je rok za podnošenje prijava za kvalifikaciju, odnosno ponuda kraći od 15 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, a u slučaju da je posljednji dan roka za podnošenje ponuda kraći od 24 časa, smatra se da rok ističe istekom tog dana.

Žalba se izjavljuje preko naručioca neposredno putem ESJN-a. Žalba koja nije podnesena na naprijed predviđeni način biće odbijena kao nedozvoljena.

Podnosilac žalbe je dužan da uz žalbu priloži dokaz o uplati naknade za vođenje postupka u iznosu od 1% od procijenjene vrijednosti javne nabavke, a najviše 20.000,00 eura, na žiro račun Komisije za zaštitu prava broj 530-20240-15 kod NLB Montenegro banke A.D.

Ukoliko je predmet nabavke podijeljen po partijama, a žalba se odnosi samo na određenu/e partiju/e, naknada se plaća u iznosu 1% od procijenjene vrijednosti javne nabavke te/tih partije/a.

Instrukcije za plaćanje naknade za vođenje postupka od strane žalilaca iz inostranstva nalaze se na internet stranici Komisije za zaštitu prava nabavki <http://www.kontrola-nabavki.me/>.“.

1. Podatke iz tačke 1. Poziv za nadmetanje naručilac neposredno UNOSI na ESJN elektronskim putem; [↑](#footnote-ref-1)
2. U slučaju podjele predmeta nabavke po partijama i zaključivanja okvirnog sporazuma, podaci o procijenjenoj vrijednosti dati su i u dodatnim infomacijama; [↑](#footnote-ref-2)
3. Podatke iz tačke 2. Tehnička specifikacija predmeta javne nabavke naručilac neposredno UNOSI na ESJN elektronskim putem; [↑](#footnote-ref-3)
4. Djelove tenderske dokumentacije iz tačke 3. - 16. naručilac sačinjava u formi word/PDF dokumenta i objavljuje unošenjem (attachment) dokumenta na ESJN; [↑](#footnote-ref-4)
5. Procijenjena vrijednost se iskazuje bez PDV-a uključujući i sve troškove, nagrade i moguća obnavljanja ugovora na osnovu okvirnog sporazuma. [↑](#footnote-ref-5)
6. Ukoliko je predmet nabavke podijenjen na partije ovaj dio brisati [↑](#footnote-ref-6)
7. Naručilac određuje jedan kriterijum za izbor najpovoljnije ponude, a ostale ponuđene opcije briše [↑](#footnote-ref-7)
8. Ukoliko je predviđeno zaključivanje okvirnog sporazuma, garancija ponude se dostavlja na iznos procijenjene vrijednosti predmeta javne nabavke za vrijeme trajanja okvirnog sporazuma [↑](#footnote-ref-8)
9. U ovom dijelu moguće je i predvidjeti raskid ugovora, ugovorne kazne i ostale elemente ugovora [↑](#footnote-ref-9)